Isejħilha 'xitan'!
Il-kandidat Republikan Donald Trump sejjeħ lil Hillary Clinton 'xitan'. Meta tkellem waqt dimostrazzjoni f'Pennsylvania, Trump attakka lil Bernie Sanders għax jemmen li ċeda għal Clinton fil-ġirja bejn id-Demokratiċi. Sadanittant Trump innifsu jinsab taħt baraxx ta' kritika wara l-kummenti tiegħu dwar il-ġenituri ta' suldat Musulman li tilef ħajtu jissielet f'isem l-Istati Uniti fl-Iraq. Dawn il-ġenituri tkellmu waqt dimostrazzjoni tad-Demokratiċi, u minn hemm bdiet sensiela ta' tgħajjijr u kritika minn naħa ta' Trump. Fi żviluppi oħra, il-biljunarju Amerikan Warren Buffett sfida lil Trump jippublika d-dokumenti li juru l-ħlasijiet tat-taxxa.